b'\n_START_ARTICLE_\nSokulkos apskritis (1807\xe2\x80\x931939)\n_START_SECTION_\nIstorija\n_START_PARAGRAPH_\nApskritis buvo \xc4\xafkurta 1807\xc2\xa0m., kai po Til\xc5\xbe\xc4\x97s taikos visa apskrities teritorija, iki taikos pasira\xc5\xa1ymo priklausiusi Pr\xc5\xabsijos karalyst\xc4\x97s, Naujosios Ryt\xc5\xb3 Pr\xc5\xabsijos, Balstog\xc4\x97s departamentui, atiteko Rusijos imperijai ir buvo prijungta prie naujai sudarytos Balstog\xc4\x97s srities. 1842\xc2\xa0m. panaikinus Balstog\xc4\x97s srit\xc4\xaf apskritis buvo prijungta prie Gardino gubernijos. 1915\xc2\xa0m. apskrit\xc4\xaf u\xc5\xbe\xc4\x97m\xc4\x97 Vokietijos imperija ir prijung\xc4\x97 prie Oberosto Balstog\xc4\x97s-Gardino srities._NEWLINE_Po I pasaulinio karo apskritis tapo Lenkijos, Balstog\xc4\x97s vaivadijos dalimi. 1918\xc2\xa0m. gruod\xc5\xbeio 18 d. susik\xc5\xabr\xc4\x97 apskrities vadovyb\xc4\x97, kuri\xc4\x85 sudar\xc4\x97 du \xc5\xbeydai ir lik\xc4\x99 rusai. Nuo 1927\xc2\xa0m. apskrit\xc4\xaf sudar\xc4\x97 12 vals\xc4\x8di\xc5\xb3 ir trys miestai. Apskrities plotas sudar\xc4\x97 0,6% visos Lenkijos teritorijos ir 8,96% Balstog\xc4\x97s vaivadijos teritorijos. Pagal 1920\xc2\xa0m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf apskrities \xc5\xa1iaurin\xc4\x97s dalies vals\xc4\x8diai buvo priskirti Lietuvos Respublikai. 1939\xc2\xa0m. apskrit\xc4\xaf okupavo Taryb\xc5\xb3 S\xc4\x85junga ir priskyr\xc4\x97 j\xc4\x85 Baltarusijos TSR, Balstog\xc4\x97s srities kur vietoje apskrities buvo \xc4\xafkurti keli atskiri rajonai. Po II pasaulinio karo, nuo 1945\xc2\xa0m. egzistuoja naujai sukurta Sokulkos apskritis.\n_START_SECTION_\nSuskirtsymas\n_START_PARAGRAPH_\n1913\xc2\xa0m. apskrityje buvo 13 vals\xc4\x8di\xc5\xb3: Bagn\xc5\xb3 vals\xc4\x8dius (centras Domuratai), G\xc5\xbeebeni\xc5\xb3 vals\xc4\x8dius (centras Naujadvaris), Zub\xc5\xbeicos vals\xc4\x8dius (centras Babikiai), Kamionkos vals\xc4\x8dius (centras Janov\xc5\xa1\xc4\x8dizna), Kamenos vals\xc4\x8dius (centras Stockas), Kruglan\xc5\xb3 vals\xc4\x8dius (centras Ku\xc5\xbenica), Makovlan\xc5\xb3 vals\xc4\x8dius (centras Sidra), Nova Volos vals\xc4\x8dius, Ostrovo vals\xc4\x8dius, Ostrogorkos vals\xc4\x8dius, Romanovo vals\xc4\x8dius, Trofimuvkos vals\xc4\x8dius ir \xc4\x8cernoveco vals\xc4\x8dius.\n_START_SECTION_\nGyventojai\n_START_PARAGRAPH_\nPagal 1897\xc2\xa0m. sura\xc5\xa1ymo duomenis, apskrityje gyveno 110 545 gyventojai. Sokulkos mieste gyveno 7 598 \xc5\xbemon\xc4\x97s, 3 880 Vasilkuve, 1 988 Dambravoje, 683 Koricine, 1 346 Ku\xc5\xbenicoje, 1 300 Naujadvaryje, 1 462 Adelske, 3 203 Suchovoloje ir 2 296 Januve.'